|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ,** **ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣΣΧΟΛ. ΣΥΜΒΟΥΛΟΣ 4ΗΣ ΠΕΡ. ΔΗΜ. ΕΚΠ/ΣΗΣ ΚΑΒΑΛΑΣ**Ταχ. Δ/νση : 3ο Δημοτικό Σχολείο****Τ.Κ. – Πόλη : Ελευθερούπολη****Πληροφορίες : Γ. Αλβανόπουλος****Τηλέφωνο** : **2592022877****Κινητό : 6974474152****Ηλεκτρονική διεύθ/ση:** **symdim-kav4@sch.gr****Iστότοπος :** [**alvanopoulos.mysch.gr**](http://amaked-thrak.pde.sch.gr/symdim-kav4/) |  | **Ελευθερούπολη, 30/09/2017****Αρ. Πρωτ.: Φ 1/13** |
| **ΠΡΟΣ:** | **Εκπαιδευτικούς Δημοτικών Σχολείων 4ης Περιφέρειας****(Διά των Διευθύνσεων των Σχολείων)** |
| **ΚΟΙΝ:** | * **Διευθύνσεις Δημοτικών Σχολείων 4ης Περιφέρειας**
* **Διεύθυνση ΠΕ Καβάλας**
 |

**ΘΕΜΑ: «Πρόγραμμα Εκπαιδευτικών Σεμιναρίων Σεπτεμβρίου 2017»**

Στο πλαίσιο των καθηκόντων μας προγραμματίζουμε την υλοποίηση των παρακάτω εκπαιδευτικών σεμιναρίων για την επιμορφωτική περίοδο 5 - 8 Σεπτεμβρίου 2017.

Εκτός του σεμιναρίου των Θρησκευτικών, που είναι υποχρεωτικό για τους Δασκάλους και Δασκάλες της 4ης Περιφέρειας, τα υπόλοιπα πέντε (5) είναι προαιρετικά και θα υλοποιηθούν εφόσον συμπληρωθεί ο ελάχιστος απαιτούμενος αριθμός συμμετεχόντων.

Σκοπός των προαιρετικών επιμορφώσεων είναι να δοθεί η δυνατότητα στους εκπαιδευτικούς της 4ης Περιφέρειας Καβάλας να λάβουν μέρος σε ένα ή περισσότερα εργαστηριακά σεμινάρια που εμπίπτουν στα ενδιαφέροντά τους. Για την υλοποίησή των σεμιναρίων ζητήθηκε βοήθεια από εκπαιδευτικούς που γνωρίζουν κι εργάζονται σε καινοτόμους τομείς.

Σχεδόν όλα τα σεμινάρια απαρτίζονται από δύο μέρη: ένα σύντομο θεωρητικό και ένα εκτεταμένο εργαστηριακό.

Κάθε εκπαιδευτικός μπορεί να δηλώσει συμμετοχή το πολύ σε δύο από τα προαιρετικά, ενεργοποιώντας τον ανάλογο σύνδεσμο και συμπληρώνοντας τα στοιχεία του.

Σε ότι αφορά τους συμμετέχοντες θα τηρηθεί σειρά προτεραιότητας.

1. **Η διδασκαλία των Θρησκευτικών στο Νέο Πρόγραμμα Σπουδών**
* Αλβανόπουλος Γεώργιος, Σχολικός Σύμβουλος
* Θεοδωρούδη Παγώνα, Διευθύντρια Σχολείου
* Σαλωνίδης Μιχάλης, Διευθυντής Σχολείου
* Παπάζογλου Παναγιώτης, Υπεύθυνος Σχολικών Δραστηριοτήτων
* Πέμπτη 07/09/2017: 3ο ΔΣ Ελευθερούπολης
* Ώρες: 08.30’ – 13.30’

Σκοπός του σεμιναρίου είναι να αναλυθούν οι βασικές πτυχές του Νέου Προγράμματος Σπουδών (ΝΠΣ) για το μάθημα των Θρησκευτικών (<http://www.iep.edu.gr/el/thriskeftika>), καθώς και να εξοικειωθούν οι εκπαιδευτικοί με τις απαιτήσεις του Προγράμματος το οποίο διαφοροποιείται κατά πολύ σε σχέση με το προηγούμενο (ΔΕΠΠΣ-ΑΠΣ).

Ειδικότερα, στο σεμινάριο προβλέπεται:

**Α) Θεωρητικό Μέρος: Ολομέλεια**

* Βασικές αρχές του Προγράμματος Σπουδών Διαδικασίας και παρουσίαση του διαθέσιμου υλικού (Αλβανόπουλος).
* Σχεδιασμός ενός διδακτικού δίωρου (Ομάδα έργου).
* Σύγχρονες διδακτικές προσεγγίσεις (Παπάζογλου).
* Προσομοίωση διδασκαλίας (Σαλωνίδης).
* Αξιολόγηση μαθητή σύμφωνα με το ΝΠΣ (Θεοδωρούδη).

**Β) Εργαστηριακό Μέρος: Ομάδες**

* Χωρισμός εκπαιδευτικών σε 4 ομάδες (μία για κάθε τάξη Δ’ – Στ’).
* Σχεδιασμός και προσομοίωση μιας δίωρης διδασκαλίας από τους συμμετέχοντες.
* Περιοδική καθοδήγηση από τους επιμορφωτές.
* Παρουσίαση ενδεικτικών εργασιών.

Δεδομένου ότι [η χρήση του ΝΠΣ στα Θρησκευτικά γενικεύεται σε όλα τα σχολεία](http://www.iep.edu.gr/images/IEP/EPISTIMONIKI_YPIRESIA/Epist_Grafeia/Graf_Ereynas_A/Nea_progr_spoyd_Thriskeytika/NOMOTHESIA_EGKYKLIOI/thriskeftika_dimotiko.pdf), η συμμετοχή όλων των εκπαιδευτικών του κλάδου ΠΕ70 θεωρείται απαραίτητη στο σεμινάριο αυτό.

1. **Εισαγωγή στην Εκπαιδευτική Ρομποτική**
* Βαμβακά Ευαγγελία,
* Κοτζαμπάσης Παναγιώτης και
* Σκαπέτης Γεώργιος, Εκπαιδευτικοί ΠΕ19-20 της ΔΔΕ Δράμας
* Τετάρτη 06/09/2017: Εργαστήριο Η/Υ 1ου ΔΣ Ελευθερούπολης
* Ώρες: 09.00’ – 13.00’
* Αριθμός συμμετεχόντων: 15 – 30 άτομα
* Συνδιοργάνωση με τη Σχολική Σύμβουλο Πληροφορικής κ. Μπαμπαλώνα.

Τα παιδιά μέσα από το σχεδιασμό, την κατασκευή και τον προγραμματισμό των ρομπότ έχουν την ευκαιρία να μάθουν παίζοντας και να αναπτύξουν δεξιότητες που θεωρούνται σημαντικές για τον πολίτη του 21ου αιώνα.

Η ρομποτική αφενός, είναι μία διασκεδαστική και ενδιαφέρουσα δραστηριότητα που δίνει τη δυνατότητα στο μαθητή να εμπλακεί ενεργά στην εκπαιδευτική διαδικασία, αφετέρου μπορεί να χρησιμοποιηθεί σε όλες τις βαθμίδες εκπαίδευσης για τη διδασκαλία διαφόρων εννοιών των Φυσικών Επιστημών και άλλων γνωστικών αντικειμένων.

Ειδικότερα, η Εκπαιδευτική Ρομποτική έχει θετικές επιπτώσεις εκτός από το γνωστικό τομέα και στο συναισθηματικό (αυτοεκτίμηση, αυτοπεποίθηση) και στον κοινωνικό (κοινωνικοποίηση, απομυθοποίηση).

Επιπλέον, με τη βοήθεια της ρομποτικής ο εκπαιδευτικός μπορεί να επικεντρωθεί στην ανάπτυξη και άλλων κρίσιμων δεξιοτήτων που θεωρούνται σημαντικές όπως:

* η ομαδική εργασία (συνεργασία)
* η επίλυση προβλήματος (ανάλυση, σχεδίαση, υλοποίηση, δοκιμή και πειραματισμός, αξιολόγηση)
* η καινοτομία
* η διαχείριση έργου (διαχείριση χρόνου, κατανομή έργου και πόρων κ.α)
* ο προγραμματισμός
* οι δεξιότητες επικοινωνίας
* οι νοητικές διεργασίες (αναλυτική και συνθετική σκέψη, δημιουργικότητα, κριτική σκέψη κ.ά.)

Όραμα της ρομποτικής είναι να αναπτύξουν οι μαθητές εκείνες τις δεξιότητες που θα τους βοηθήσουν, ως πολίτες του κόσμου, να συνεισφέρουν θετικά σε παγκόσμια κλίμακα.

Για να δηλώσετε τη συμμετοχή σας στο σεμινάριο της Ρομποτικής πατήστε [**ΕΔΩ**](https://docs.google.com/spreadsheets/d/1M8HKKulPuXxBckGhSlBD1SpHra6XblYaYsluHXvwriU/edit?usp=sharing).

1. **Τεχνικές Δημιουργικής Σκέψης - Καπέλα De Bono**
* Καρτσιώτου Θωμαΐς, ΔΣ Παληού
* Παρασκευή 08/09/2017: 3ο ΔΣ Ελευθερούπολης
* Ώρες: 09.00’ – 12.00’
* Αριθμός συμμετεχόντων: 15 – 40 άτομα.

Το σεμινάριο με θέμα: «Τεχνικές Δημιουργικής Σκέψης - Καπέλα De Bono**»** απευθύνεται σε εκπαιδευτικούς όλων των ειδικοτήτων με στόχο:

* την εξοικείωση των εκπαιδευτικών με την τεχνική δημιουργικής σκέψης: «Καπέλα De Bono» για την εφαρμογή της στην τάξη,
* την ενθάρρυνση της δημιουργικότητας,
* την αναζήτηση νέων, δημιουργικών ιδεών,
* τη διασκέδαση και την ανακάλυψη.

Η τεχνική Καπέλα De Bono δημιουργήθηκε από τον Edward de Bono και περιλαμβάνεται στο βιβλίο του '6 Thinking Hats' (τα 6 καπέλα της σκέψης). Τα 6 καπέλα της σκέψης είναι μια καλή τεχνική, όταν θέλουμε να προσδιορίσουμε τις επιπτώσεις κάποιας απόφασης, φωτίζοντάς τη από πολλές οπτικές γωνίες. Τη χρησιμοποιούμε, επίσης, όταν θέλουμε να ενθαρρύνουμε περαιτέρω σκέψη και προβληματισμό σε ένα θέμα, ή όταν θέλουμε να εξετάσουμε πώς μπορεί εφαρμοστεί μια ιδέα. Με αυτή την τεχνική μπορούμε ακόμη να διαπιστώσουμε τις αντιδράσεις των άλλων όταν προσπαθούμε να εφαρμόσουμε κάτι.

Για να δηλώσετε τη συμμετοχή σας στο σεμινάριο της Δημιουργικής Σκέψης πατήστε [**ΕΔΩ**](https://docs.google.com/spreadsheets/d/1QIJqRGCaNmu-RHDH7lsZEyfHVOOULZXBKutNbdm6tAg/edit?usp=sharing).

1. **Θεωρία και πράξη στη διδασκαλία των Μαθηματικών**
* Συμεωνίδης Νικόλαος, ΔΣ Ελαιοχωρίου
* Τρίτη 05/09/2017: 2ο ΔΣ Ν. Περάμου
* Ώρες: 09.00’ – 11.00’
* Αριθμός συμμετεχόντων: 10 – 20 άτομα.

Η διδασκαλία των Μαθηματικών είναι ένα ζήτημα που απασχόλησε πολύ την εκπαιδευτικό κλάδο της δημοτικής, ειδικά μετά την αρχική χρήση των υφιστάμενων βιβλίων.

Στο σεμινάριο αυτό θα αναφερθούν οι βασικές αρχές διδασκαλίας σε ότι αφορά την επίλυση μαθηματικού προβλήματος, θα ακολουθήσει μια προσομοίωση διδασκαλίας και θα κλείσει με συζήτηση για επίλυση αποριών.

Για να δηλώσετε τη συμμετοχή σας στο σεμινάριο των Μαθηματικών πατήστε [**ΕΔΩ**](https://docs.google.com/spreadsheets/d/154bJ_alZE_arqLwnA_qs4Z5Lx1v37pgjEJtkSMHlyOg/edit?usp=sharing).

1. **Σύγχρονες μορφές επικοινωνίας Σχολείου – Οικογένειας**
* Ζωγράφου Γεωργία, 2ο ΔΣ Ν. Περάμου
* Τρίτη 05/09/2017: 2ο ΔΣ Ν. Περάμου
* Ώρες: 11.00’ – 13.00’
* Αριθμός συμμετεχόντων: 10 – 20 άτομα.

Η επικοινωνία Σχολείου - Οικογένειας είναι σημαντική για την εξέλιξη του μαθητή και όταν είναι άμεση και αμφίδρομη επηρεάζει θετικά τα μαθησιακά αποτελέσματα.

Για την ενίσχυση αυτής της επικοινωνίας έχουν κατασκευαστεί διάφορες ηλεκτρονικές πλατφόρμες. Η εισηγήτρια θα παρουσιάσει μία από αυτές (<https://www.classdojo.com/el-gr>) καθώς και την εμπειρία της από τη χρήση της τα τελευταία χρόνια. Θα ακολουθήσει συζήτηση για ανταλλαγή εμπειριών.

Για να δηλώσετε τη συμμετοχή σας στο σεμινάριο της επικοινωνίας Σχολείου – Οικογένειας πατήστε [**ΕΔΩ**](https://docs.google.com/spreadsheets/d/1B1hXqcZyiHkPYqjKNFYy8QR-2VtSXf1rzmdRk-K796s/edit?usp=sharing).

1. **Τεχνολογία Πληροφοριών σίγουρα. Τεχνολογία Επικοινωνίας όμως;**
* Τζήμος Ευθύμιος, ΔΣ Ελαιοχωρίου
* Τρίτη 05/09/2017: 2ο ΔΣ Ν. Περάμου
* Ώρες: 10.00’ – 12.00’
* Αριθμός συμμετεχόντων: 10 – 20 άτομα.

Στη συνάντηση αυτή θα κάνουμε έναν απολογισμό ως προς το κατά πόσο τελικά έχουμε ωφεληθεί ως εκπαιδευτικοί από τη χρήση της τεχνολογίας στη σχολική αίθουσα. Αναβαθμίζει όντως τη διδακτική μας πράξη ή αποτελεί ένα βάρος που μας παροτρύνουν ενίοτε να κουβαλήσουμε; Τεχνολογίες της πληροφορίας και της ψυχαγωγίας οπωσδήποτε, αλλά κατά πόσο ο μαθητής επικοινωνεί μέσω αυτών;

Μοιραζόμαστε εμπειρίες από τις τάξεις μας και συζητάμε για ευκολίες και δυσκολίες σε «πολυμεσικά» εγχειρήματά μας.

Καταληκτικά θα συζητηθεί η διαδικασία κατασκευής εκπαιδευτικού βίντεο καθώς και τα παιδαγωγικά οφέλη που προκύπτουν από αυτή τη διαδικασία για τους μαθητές.

Για να δηλώσετε τη συμμετοχή σας στο σεμινάριο της αξιοποίησης των ΤΠΕ πατήστε [**ΕΔΩ**](https://docs.google.com/spreadsheets/d/1XhWAaylzV2jLu0KZ-c1-JxVdAmdrA-QNEmrZCwiCDVA/edit?usp=sharing).

Ο Σχολικός Σύμβουλος

 Αλβανόπουλος Γεώργιος